
HOTĂRÂRE NR. 214/2024
privind alipirea imobilelor – terenuri înscrise în Cartea Funciară 60565 Vulcan, nr. cad. 60565 și în Cartea Funciară 63995 Vulcan, nr. cad. 63995
             Consiliul Local al Municipiului Vulcan, întrunit în ședința ordinară din data de 25.09.2024;
             Analizând Proiectul de hotărâre nr. 216/18.09.2024 și Referatul de aprobare                                           nr. 216/1/10/18.09.2024 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind privind alipirea imobilelor – terenuri înscrise în Cartea Funciară 60565 Vulcan, nr. cad. 60565 și în Cartea Funciară 63995 Vulcan, nr. cad. 63995,
           Având în vedere Raportul nr. 214/1/11/18.09.2024 al Serviciului ADPP din cadrul aparatului de specialitate al Primarului municipiului  Vulcan;         
           În baza avizului Comisiei de specialitate „Juridică și de disciplină”,  înregistrat  sub                   nr. 225/1/12/25.09.2024  a Consiliului local Vulcan;       


Văzând Referatul de admitere - alipire imobile emis de OCPI Hunedoara, nr. 31783/12.09.2024,privind alipirea unui numar de două parcele, rezultând imobilul cu nr. cadastral 64031, situat în Municipiul Vulcan, Bdul Mihai Viteazul, jud. Hunedoara, intravilan, având o suprafață măsurată de 3100 mp ;


Reţinând prevederile art. 25 din Legea cadastrului şi publicităţii imobiliare nr. 7/1996,republicată, cu modificările şi completările ulterioare, precum şi ale art. 126 lit. a, art. 128 alin. 1, art. 129, art. 130 alin 1, lit. b, alin. 6 din Ordinul Ministerului Administraţiei şi Internelor – Agenţia Naţională de Cadastru şi Publicitate Imobiliară nr. 600/2023 privind aprobarea Regulamentului de avizare, receptie si inscriere in evidentele de cadastru si carte funciară, cu modificările şi completările ulterioare;


În baza prevederilore art. 129 alin (2) lit “c”, alin. (6) lit. “c” si ale art. 139 alin. (3) lit. “e” din OUG nr. 57/2019 privind Codul Administrativ;
HOTĂRĂŞTE:

   Art.1 (1) Se aprobă alipirea a două imobile - terenuri după cum urmează;

· 60565 situat in Mun. Vulcan, Bdul. Mihai Viteazul, jud. Hunedoara având suprafața măsurată de 284mp.
· 63995 situat în Mun. Vulcan, Str. Traian, jud. Hunedoara având suprafața măsurată de 2816 mp.

            (2) Prin alipirea celor două imobile se va forma un singur corp de proprietate, rezultând imobilul cu numărul cadastral 64031, situat în Municipiul Vulcan, Bdul. Mihai Viteazul, jud. Hunedoara, intravilan, având o suprafață măsurată de 3100 mp conform Anexei 1 ce face parte integrantă din prezenta hotărâre.                       

Art.2 Se împuternicește Primarul Municipiului Vulcan prin aparatul de specialitate să ducă la îndeplinire prevederile prezentei hotărâri.
 Art.3 Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.

 Art.4 Prezenta hotărâre se comunică Prefectului  judeţului Hunedoara, primarului municipiului Vulcan, Serviciului ADPP, Direcției economice și se aduce la cunoştinţă publică.

Municipiul Vulcan, 25.09.2024

   PREŞEDINTE DE ŞEDINŢĂ                 CONTRASEMNEAZĂ : SECRETAR GENERAL

               NEAMȚU DANIEL                                         JR. ROGOBETE MIHAELA

          Această hotărâre  fost adoptată  cu următoarele voturi:

     Total consilieri locali:19

           Prezenți :19

           Pentru   :19

     Împotrivă:0   

           Abțineri:0

